钦定古今图书集成/理学汇编/文学典/第090卷 > 郝鼎臣
## 钦定古今图书集成/理学汇编/文学典/第090卷 > 郝鼎臣

按《陕西通志》：“鼎臣，字巨卿，号北山先生，韩城人。文章
见重当时。致和掇京兆巍科，至正间，知商州洛南县。
值兵”流落之汴。丞相耶律公适汴，鼎臣入谒，有诗
云：“大道分明有杀机，干戈未定更何之。寒枝欲发无
根蒂，凭仗东风次第吹。”耶律公大加叹赏。鼎臣尤长
词赋，陕西行中书省公选充本省参议，兼管京兆府
儒学提举学校事，无疾卒，享年八十有六。